पाएं अपने शहर की ताज़ा ख़बरें और फ्री ई-पेपरडाउनलोड करें
सदर अस्पताल में कार्यरत पूर्व चिकित्सक की कोरोना संक्रमण के बाद इलाज के दौरान पटना के एम्स में मौत हो गई। बताया जाता है कि सदर अस्पताल में कुछ माह पहले तक कार्यरत डॉ. नगीना पासवान की कोरोना से मौत हो गई। कुछ माह पहले उनका तबादला पटना के बाढ़ अस्पताल में किया गया था। वहां कार्य करने के दौरान ही वे कोरोना पॉजिटिव हो गए थे। 2 दिन पहले ही बेहतर इलाज के लिए उन्हें पटना के एम्स में भर्ती कराया गया था। जहां गुरुवार की रात्रि करीब 8:00 बजे उनकी इलाज के दौरान मौत हो गई। चिकित्सक की मौत के बाद सदर अस्पताल के उपाधीक्षक डॉ. सैयद नौशाद अहमद, डॉ. नागेंद्र कुमार, डॉ. अरविंद कुमार, डीपीएम सुधांशु नारायण लाल सहित अन्य चिकित्सकों ने दुख जताते हुए उन्हें श्रद्धांजलि अर्पित की। इस दौरान उपाधीक्षक ने बताया कि नगीना पासवान एक बहुत ही काबिल चिकित्सक थे। सदर अस्पताल में रहते हुए उन्होंने कई ऐसे डिफिकल्ट केस को बहुत ही सादगी के साथ सुलझाया उसे भुलाया नहीं जा सकता। साथ ही उन्होंने बताया कि वह काफी सरल स्वभाव के थे यही कारण है कि सदर अस्पताल के सभी कर्मचारी उनकी मौत की जानकारी के बाद दुखी हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn